Diari Oficial de la Generalitat Valenciana


Sumari del DOGV 2437, del 27-01-1995 (1995/833667)

ORDRE de 21 de novembre de 1994, de la Conselleria d'Educació i Ciència per la qual es regulen els fitxers automatitzats del departament, amb dades de caràcter personal, corresponents als centres docents no universitaris.
-----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/11/21/(1)/dof/vci/html**

### Dades del document

Número de DOGV
:   2437

Data del DOGV
:   27-01-1995

Secció del DOGV
:   DISPOSICIONS GENERALS

Número del document
:   1995/833667


Data del document
:   21-11-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 21 de novembre de 1994, de la Conselleria d'Educació i Ciència per la qual es regulen els fitxers automatitzats del departament, amb dades de caràcter personal, corresponents als centres docents no universitaris.   
La Llei Orgànica 5/1992, de 29 d'octubre, de Regulació del Tractament Automatitzat de les dades de caràcter personal, (LORTAD), disposa que la creació de fitxers automatitzats dependents de les administracions públiques requereix la publicació d'una disposició general que els regule (article 18, apartats 1 i 2), al mateix temps que estableix un període transitori a partir de la publicació de la llei en el qual les administracions públiques responsables de fitxers automatitzats ja existents hauran d'adoptar una disposició de regulació del fitxer o adaptar la que existira (disposició addicional segona, apartat 2).  
Per altra banda, la disposició addicional segona del Reial Decret 1332/1994, de 20 de juny, pel qual es desenrotllen determinats aspectes de la LORTAD, estableix que correspon a les comunitats autònomes, pel que fa als seus fitxers, la regulació de l'exercici i la tutela dels drets de l'afectat a la informació, l'accés, la rectificació o la cancel·lació de les dades enregistrades.  
En atenció d'aquests motius, de conformitat amb el que disposa l'article 18 i la disposició addicional segona de la LORTAD,  
ORDENE:  
Primer  
Aquesta ordre és d'aplicació als fitxers de la Conselleria d'Educació i Ciència amb dades de caràcter personal, automatitzades o que d'ara endavant s'automatitzen als centres docents que imparteixen ensenyaments no universitaris dins l'àmbit territorial de la Comunitat Valenciana.  
Segon  
De conformitat amb el que disposa l'article 18 de la Llei Orgànica 5/1992, de 29 d'octubre, de regulació del tractament automatitzat de les dades de caràcter personal, la finalitat i les altres característiques que regulen els fitxers als quals es refereix l'apartat anterior són les que s'estableixen en l'annex d'aquesta disposició.  
Tercer  
Els afectats poden exercir el dret d'accés, rectificació i cancel·lació de dades davant l'òrgan responsable del fitxer, en els termes establerts en la Llei Orgànica 5/1992, en el Reial Decret 1332/1994 i en les altres disposicions que el desenvolupen.  
Quart  
Els responsables dels fitxers automatitzats advertiran expressament als cessionaris de dades de caràcter personal de la seua obligació de dedicar-los exclusivament a la finalitat per a la qual se cedeixen.  
Cinqué  
Els centres docents de titularitat de la Generalitat Valenciana no podran crear ni mantenir fitxers automatitzats amb dades de caràcter personal distints dels regulats per aquesta disposició, sense l'autorització i la regulació prèvia d'aquests per ordre de la Conselleria d'Educació i Ciència.  
Sisé  
L'automatització i el manteniment dels fitxers dels centres docents de titularitat de la Generalitat Valenciana s'hauran d'efectuar amb els programes informàtics o mitjans tècnics que hagen sigut elaborats o autoritzats per la Conselleria d'Educació amb aquesta finalitat.  
Seté  
Els centres docents als quals es refereix l'apartat anterior que, a l'entrada en vigor d'aquesta ordre, disposen de fitxers automatitzats amb programes o mitjans distints als indicats en aquest apartat, hauran d'adaptar-los al que disposa aquest durant el curs acadèmic 1994-1995 i, en tot cas, abans del 30 de setembre de 1995.  
Vuité  
Es faculta la Secretaria General i la Direcció General de Règim Econòmic de la Conselleria d'Educació i Ciència, dins l'àmbit de les seues respectives competències, per desplegar i aplicar aquesta ordre.  
Nové  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 21 de novembre de 1994  
El conseller d'Educació i Ciència,  
JOAN ROMERO I GONZáLEZ  
ANNEX  
Fitxers automatitzats amb dades de caràcter personal  
de la Conselleria d'Educació i Ciència  
Fitxers de centres docents  
1. Responsable: direcció del centre.  
2. Finalitat: Gestió del personal, l'alumnat, els serveis i els programes propis del centre.  
3. ús:   
Gestió:  
- De personal  
- D'alumnat  
- D'ensenyament  
- De serveis  
4. Persones o col·lectius sobre els quals es pretén obtenir dades de caràcter personal o que resulten obligats a subministrar-les:  
- Personal docent i no docent  
- Alumnes i els seus familiars  
- Col·laboradors externs  
5. Procediment d'arreplegada de dades de caràcter personal:  
- Declaracions o formularis  
- Registres públics  
6. Estructura bàsica del fitxer automatitzat i descripció de les dades de caràcter personal que hi són incloses:  
Tipus de dades:  
- De caràcter identificatiu  
- De característiques personals  
- De circumstàncies socials  
- Acadèmiques i professionals  
- De detalls d'ocupació i carrera administrativa  
- Econòmico-financer  
7. Cessions de dades que es preveuen:  
A l'administració educativa per als fins de la seua gestió.  
8. Servei o unitat davant del qual es poden exercir els drets d'accés, rectificació i cancel·lació, quan escaiga: el director del centre.  
9. Disposicions que emparen el fitxer automatitzat:  
Llei Orgànica 1/1990, de 3 d'octubre, d'Ordenació General del Sistema Educatiu (LOGSE).  
Llei Orgànica 8/1985, de 3 de juliol, reguladora del Dret a l'Educació (LODE).


Còpia Permalink ELI